**Trafikkopplæring i kroppsøving – gratis digitalt læreverk for 4.-7.trinn som elevene kan jobbe med hjemmefra.**

I 2020 jobbet over **25 000** **elever på mellomtrinnet hjemmefra med det digitale læreverket om trafikk- og sykkelopplæring** og tilegnet seg teorikunnskap før den praktiske øvingen tok til da skolene åpnet igjen.

**Hvordan fungerer opplæringen?**

Læreverket Sykkeldyktig er integrert i en læringsplattform som er åpen for alle gjennom FEIDE-pålogging. Innlogging skjer fra portalen sykkeldyktig.no. Det er lagt til rette for at opplæringen kan skje ved hjelp av metoden «omvendt undervisning». Lærer oppretter en klasse for sine elever inne i læringsplattformen. Elevene logger inn hjemmefra og arbeider seg gjennom fem leksjoner. Hver leksjon har en læringssti med filmer, kontrolloppgaver, forslag til praktiske sykkeløvelser og egenvurdering.

På lærersidene <https://sykkeldyktig.no/for-laerere/> finner dere filmer som forklarer innholdet og bruken av det digitale læreverket. Når elevene får opplæring over nettet, gir sykkeldyktig lærerne mulighet til å gjennomføre den teoretiske delen av trafikkopplæringen i faget kroppsøving på nett.

**Hvordan kan skolen ta i bruk Sykkeldyktig.no?**

Finner du ikke din kommune som tjenesteleverandør når du forsøker å logge på med FEIDE, kontakter du IKT-ansvarlig i kommunen. Henvis til siden <https://sykkeldyktig.no/for-laerere/>. Vårt forslag til databehandleravtale ligger enkelt tilgjengelig for nedlasting på lærersiden: [https://sykkeldyktig.no/for-laerere/#](https://sykkeldyktig.no/for-laerere/) Har du problemer kontakt [post@sykkeldyktig.no](mailto:post@sykkeldyktig.no).

Våren nærmer seg, mange skoler er helt eller delvis nedstengt,

men trafikkopplæring på sykkel kan fortsette 😊.

Med vennlig hilsen

Trygg Trafikk Viken

Anne Marit Jordheim, Hans Martin Sørensen, Paal-Gunnar Mathisen og Torunn Mevik